CELEX: 62013TN0425
Language: fi
Date: 2013-08-19 00:00:00
Title: Asia T-425/13: Kanne 19.8.2013 — Giant (China) v. neuvosto

9.11.2013   
            
            
               FI
            
            
               Euroopan unionin virallinen lehti
            
            
               C 325/36
            
         Kanne 19.8.2013 — Giant (China) v. neuvosto
   (Asia T-425/13)
   2013/C 325/61
   Oikeudenkäyntikieli: englanti
   
      Asianosaiset
   
   
      Kantaja: Giant (China) Co. Ltd (Kunshan, Kiina) (edustaja: asianajaja P. De Baere)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan asetuksen (EY) N:o 1225/2009 11 artiklan 3 kohdan mukaisen välivaiheen tarkastelun jälkeen tapahtuvasta lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa annetun täytäntöönpanoasetuksen (EU) N:o 990/2011 muuttamisesta 29.5.2013 annetun neuvoston asetuksen (EU) N:o 502/2013 (EUVL L 153, s. 17) kantajaa koskevilta osin ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahdeksaan kanneperusteeseen.
   
               1)
            
            
               Ensimmäinen kanneperuste, joka perustuu siihen, että neuvosto sovelsi virheellistä oikeudellista kriteeriä määrittäessään, että Jinshan ja Giant China muodostivat yhden taloudellisen yksikön, ja rikkoi näin ollen asetuksen (EY) N:o 1225/2009 (perusasetus) 9 artiklan 5 kohtaa.
            
         
               2)
            
            
               Toinen kanneperuste, joka perustuu siihen, että neuvosto teki ilmeisen arviointivirheen katsoessaan, että Giant Chinan ja Jinshan-ryhmän välillä on tiivis kaupallinen ja rakenteellinen suhde.
            
         
               3)
            
            
               Kolmas kanneperuste, joka perustuu siihen, että neuvosto rikkoi perusasetuksen 18 artiklaa pyytäessään sellaisten tietojen toimittamista, jotka eivät olleet tarpeen ja joita Giant Chinan ei voitu kohtuudella odottaa toimittavan.
            
         
               4)
            
            
               Neljäs kanneperuste, joka perustuu siihen, että neuvosto teki ilmeisen arviointivirheen katsoessaan, että Giant China ei ollut väittänyt, että Jinshaniin liittyvien tietojen hankkiminen oli kohtuuttoman hankalaa.
            
         
               5)
            
            
               Viides kanneperuste, joka perustuu siihen, että neuvosto teki ilmeisen arviointivirheen katsoessaan, että kantajan esittämää näyttöä ei voitu tarkastaa.
            
         
               6)
            
            
               Kuudes kanneperuste, joka perustuu siihen, että komissio ja neuvosto loukkasivat Giant Chinan puolustautumisoikeuksia pyytäessään tietoja, joita Giant China ei voinut toimittaa, ja sivuuttaessaan esitetyt vaihtoehtoiset todisteet.
            
         
               7)
            
            
               Seitsemäs kanneperuste, joka perustuu siihen, että neuvosto teki ilmeisen arviointivirheen katsoessaan, että yksilöllisen tullin määräämisestä Giant Chinalle olisi aiheutunut toimenpiteiden kiertämisen riski.
            
         
               8)
            
            
               Kahdeksas kanneperuste, joka perustuu siihen, että neuvosto sovelsi arvioidessaan, tuliko toimenpiteiden kiertämisen riski kyseeseen kantajan tapauksessa, arviointikriteerejä, jotka olivat erilaisia kuin muihin tuottajiin sovelletut arviointikriteerit, ja loukkasi näin ollen syrjintäkiellon periaatetta ja suhteellisuusperiaatetta.